als_Latn dik_Latn sag_Latn
Më në fund filloj të luftohet krimi i organizuar dhe korrupsioni, edhe atje ku është dyshuar e është përfolur që ka më së shumti që nga paslufta- pra në procesin e privatizimit. Arrestimet e disa zyrtarëve dhe ish- zyrtarëve të Agjencisë Kosovare të Privatizimit, nën dyshimin se bënë dallavere gjatë procesit të privatizimit, me gjasë duhet të jetë vetëm fillimi.
Organet e drejtësisë duhet që të fillojnë t’i hetojnë privatizimet e ndërmarrjeve të mëdha një nga një. Nuk është vetëm rasti i Fabrikës së Armaturës FAN në Podujevë, ku dyshohet se u bënë dallavere të mëdha dhe u pa se në të ishin të përfshirë njerëz të afërt edhe me partitë politike.
Njëri prej të dyshuarve është edhe deputetë i Lidhjes Demokratike të Kosovës, Naser Osmani, i cili ishte zyrtarë i lartë në Agjencinë Kosovare të Privatizimit, e cila ishte përgjegjëse kryesore për procesin e privatizimit në Kosovë.
Prokuroria vendore dhe ajo e EULEX-it, tani është në vendin ku duhet hetuar.
Organet e drejtësisë deri më sot nuk i kanë kushtuar aq shumë rëndësi këtij segmenti, pavarësisht se ka pasur akuza të shumta, madje edhe publike, nga njerëz që sot e drejtojnë shtetin për korrupsion e për haraç.
Ishte hiq më pak se njeriu numër dy i Qeverisë së Republikës së Kosovës, Behgjet Pacolli, i cili para disa kohës kishte deklaruar se në rastin e privatizimit të Hotelit Grand i ishin kërkuar miliona euro haraç, nga njerëz të AKP-së, në mënyrë që të mund ta mbajnë Grandin.
Por, as në atë situatë prokuroria nuk i ka marrë seriozisht këto deklarata të zëvendëskryeministrit.
Koha është që procesit të privatizimit t’i shkohet deri në fund, sepse pas këtyre proceseve do të dalin edhe ata peshqit e mëdhenj, që u fol e përfol aq shumë tash e sa vjet. Në fund të fundit, bëhet fjalë për pasurinë e Kosovës, për pasurinë e qytetarëve të Kosovës, dhe nuk guxon askush që të përfitoj jashtëligjshëm prej saj, siç ka ndodhur në shumë raste.
Se a do të ketë guxim drejtësia kosovare dhe ajo e EULEX-it, ta qojnë këtë proces deri në fund, mbetet të shihet.
Për momentin janë në pikë. Madje, në pikën më të ndjeshme të këtij vendi… Ti shkojnë deri në fund!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn